
U članku se iznosi pregled teorija o podrijetlu imena Hrvat s kritičkim osvrtom na svaku od njih. 
Težište je stavljeno na mišljenje O. N. Trubačova koji smatra, na temelju svega, da je ime Hrvat 
iranskoga podrijetla. 


Kao i drugi etnonimi, tako je i etnonim Hrvat od davnih vremena zanimljiv 
onima koji s, ovako ili onako, bave podrijetlom imena naroda. Mnogo je bilo 
tumačenja podrijetla tog imena, od pučkoetimoloških do pravih, znanstvenih 
etimoloških. . 

Konstantin VII. Porfirogenet (X. st.) povezivao je ime Hrvata s grčkom riječi 
khćra »zemlja« (»Hrvati na slavenskom znači oni koji imaju mnogo zemlje«); 
Toma Arhiđakon (XIII. st.) smatraše da je ono u vezi s imenom stanovnika Krka 
Curetes, Curibantes. Juraj Rattkay (XVII. st.) mislio je da je ime povezano s 
glagolom hrvati (se) »rvati (se)«. 

U devetnaestom stoljeću bilo je mnogo prijedloga za tumačenje podrijetla 
etnonima Hrvat. J. Dobrovsk$ vidio je u njemu korijen hrev »stablo«, a K. Zeuss 
haru »mač«. S. Mikuckij povezivao ga je sa staroindijskim šarv- »udarati«, P. J. 
Šafatik s riječima xrebete, xribete, xribe, F. v. Miklosich izvodio je ime iz 
hruvihrev »ples«. Đ. Daničić mislio je na vezu s korijenom sar- »čuvati«. L. 
Geitler smatrao je da su tom etnonimu srodne litavske riječi šćrvas »oklop« i 
šarvilotas »oklopnik«. F. A. Braunu u imenu Harvate bilo je germansko *Harfada, 
što bi bio germanski bastarnski oblik imena Karpata. R. Much povezivao je naš 
etnonim s germanskom riječi *hruvat- »rogat«. 

Dvadeseto je stoljeće dalo tumačenja podrijetla imena Hrvat i novija i više ili 
manje uvjerljiva od prijašnjih. A. I. Sobolevskij izvodio ga je iz iranskih 
elemenata hu- »dobar«, ravah- »prostor, sloboda« i sufiksa -af-. G. A. Il'inskij 
izvodio ga je iz ie. *kher- »rezati«, što vidi u grč. kđrkharos »oštar«, stind. kharah 
»tvrd, oštar« i sl. *xorbre »hrabar«. H. Hirt vidio je vezu s imenom germanskog 
plemena Harudes. A. Briickner povezivaše sa slovačkim charbati se, »protiviti se« 
i tako sa sl. *skerv-/*xerv-, što pak povezuje s litavskim šđrvas »oklop«. K. Oštir 
smatra valjanom vezu s nekom tobože ilirsko-tračkom riječi xervata- »gora«. M. 
Vasmer pak smatra prvo da je to ime posuđenica iz staroiranskog * (fšu)haurvata- 
»pastir« (usp. avest. haurvaiti »pase«), a kasnije da je iz stiran. hu-urvađa- 

»prijatelj« (tom se drugom tumačenju pridružuje i N, Županič). M. Budimir vidi 
u imenu Hrvat indoevropsko *sk6wos »siv, sivkast«, što je u litavskom dalo šifvas. 
S. Sakač povezuje s avestijskim imenom Harahvaiti, koje je nekad označavalo 
današnji jugozapadni dio Afganistana. Vs. Miller u hrvatskom imenu vidi iransko 
hvar- »sunce« i va- »ležaj«, a P. Tedesco ima slično tumačenje: izvodi iz iranskog 
huravant »sunčan«. K. Moszyiiski vidio je u etnonimu *Xervate iransko *xarvat-, 
što je iz *serv-, iz čega pak s druge strane on izvodi i etnonim *Serbe.E. 
Kranzmeyer u imenu Hrvata vidi prvotno naziv za jedan društveni sloj u 
avarsko-slavenskoj zajednici. O. Kronsteiner povezivao je to ime s tatarsko-baškir- 
skim xervata »slobodni bojovnici«!. 


Ovdje i nema svih etimologija spomenutih u izvorima koje u članku navodim; 
svatko zainteresiran lako će te druge etimologije naći sam. 

Podrijetlo nekog etnonima ne može se tumačiti bez uvažavanja i nejezičnih 
podataka. Zbog težine i jezičnih i nejezičnih argumenata, za ime Hrvat najuvjerlji- 
vijom mi se čini etimologija Olega N. Trubačeva?, o kojoj će, s dopunama, dalje 
biti riječi. 

Praslavensko ime *Xervdte, gen. *Xervata (i *Xervdtine) odraženo je 
ovako: csl. xervatin&, bug. xervdtin, hs. Hrvat, Hrvatin, sin. Hrvat, mn. Hrvđti, 
Hrvđije, č. Charvđt, Chorvdt (ime jednog od staročeških plemena i područja 
Chorvaty. Charvdti u Dalimilovoj kronici, usp. imena naselja Charvaice), slč. 
Chorvđi, luž. Chruvati (ime plemena, 901. g., kod Hallea, na rijeci Saalach; usp. 
Churbate ili Grawath u XI. st., te Korbetha kod Weissenfelsa, u Njemačkoj DR), 
stpolj. charwat (»gradski stražar«), kašupsko ime naselja Charwatynia (kao 
apelativ charwatynia znači »stara, zapuštena zgrada«), strus. xorvaty, xrovate, rus. 
xorvđty itd. (novije je npr. bjelorus. xarvđty — to nije izravno povezano sa 
staroruskim xorvaty). 

Crkvenoslavenska se riječ pojavljuje i u obliku xrevatine, xorvatin&, mn. 
xar'vati, xarevate, usp. pridjev xrevatske, xorvatvske. 

U grčkim se zapisima hrvatsko ime navodi kao Khrobdtoi, Khrobatia, 
Khorbđtoi, Krćbatoi, 'Krabdtoi, Khorobđtoi, Krabatia; u latinskima je Chroati, 
Crouati, Crauati, Chruati, Cruuvati, Crouati, Crauuati, Krabati, Chrobatia, Corba- 
tia, Chroatia, Croatia; u staroengleskom je Horithi; u arapskom harwdtin.* 

U našem jeziku jesu oblici Hžvdt, gen. Hrvđćta, mn. Hrvđti te Hrvatin, mn. 
Hrvđti, starije Hrvate. Množinski oblik može označavati i zemlju — usp. npr. Jere 
bi malo ludi ostalo na onehe golijahe kede bi ime sloboda utčcatb u vaščhv 
gradoveh& i po Hrevatehe (1409). Vlasi v Hrvatih (1433), Hanž Frankopan ban 
Dalmacije i Hrvat (1436) itd. Takva se upotreba množine etnonima za oznaku 
zemlje u Hrvata održala do XVIII. stoljeća. Blagaj na Hrvatih, u narodnoj pjesmi 
pa ti zovi u Hrvate ravne | pobratima od Hrvata Matu. I ime i prezime mogu biti 
i oblik Hrvat (kao ime: ego Chrobati cum fratre meo Luihstrahos 1070; kao 
prezime od XV. stoljeća: Horwath Gregorius 1484) i Hrvatin (kao ime: Uechedrago 
filio Chroatini; Hrevatino Turbiće 1249; Hrevatine Stefaniće 1330; kao prezime: 
Hrvatin Juraj s sinom 1448). Iz riječi Hivat izvedeno je Hrv4ćanin, mn. Hrvaćani, 
što označava čovjeka iz Hrvatske (Hrvat prema Hrvaćanin kao Srbin prema 
Srbijanac). — S etnonimom Hrvat povezuje se i ime Hrvoje (S vojevodom»e 
Hrevojeme 1392; Gospodinu Hrevoju, hercegu spičtskomu i knezu dolričhe kraj 
1406) i prezime Hrvoj (Jurko Hrvoj 1535). — Usp. još Hivaćka, hivaćki, hivaški, 
hrvaština, Hrvatac, Hrvatica, Hrvatić, Hrvatija, Hrvatinić, Hrvdika, Hivatkinja, 
Hrvatnić, Hrvatović, Hrvatska, hivatski. Za pridjev hrvatski usp. na Baščanskoj 

ploči (1100): zevenimir kral& hrevateske; u Istarskom razvodu (1275): pisaše listi 
jezikom latinskim i hrvackim. Ime hrvatska zemlja rabi se do XVIII. stoljeća, a 
odonda eliptično Hrvatska“. 


Što se tiče naglaska, npr. J. Križanić u »Gramatičnom izkazanju ob riskom 
jeziku« (1666) ima Hervat, Hervatin, mn. Hervđti, Hervđti, Hervati , što bi 
odgovaralo izgovoru Hrvažin, Hrvđt, Hrvati, Hrvćti'. Danas je u govorima i Hrvđt, 
Hrvat — od mnogobrojnih takvih primjera usp. vrgadski Hrvat, gen. Hrvata, 
susački Karv"đt, posavski Ervat, OrvaP. 

U riječi * Xervatine sadržan je sufiks -in&", a *xervat- jest iranskog postanja: 
iranski je praoblik (to jest predoblik slavenske riječi) bio *xarvat-. Na taj oblik 
ukazuju grčki zapisi osobnog imena (imena jednog arhonta) Khorćathos, Kho- 
roijathos, na dvjema nadgrobnim pločama iz IIII. stoljeća, s Tanaisa (Azov). 
Ime s etnonimom *Xervate povezuje A. L. Pogodin 1902. uske No i 
Khoro(u)athos ranije bijaše etnonim, koji potom posta i osobno ime" 


Na slavensko je pleme to ime preneseno iz Iranskog Priazovlja, šije su dugo 
živjeli iranojezični Skiti!*. Slavensko-iranski dodiri na jugoistoku slavenstva bili su 
veoma intenzivni: u slavenskim j je jezicima podosta iranizama koji to potvrđuju'“. 
Iz tih su krajeva — kojih Slavene izvori iz IV-VII. stoljeća nazivaju Antima!“-, iz 
susjedstva staroruskih Du(d)ljeba i Volinjana, pošli Hrvati na zapad: to su Xrvate 
(tako u Kijevskom ljetopisu, u drugoj redakciji - u Lavrentijevskom ljetopisnom 
svodu iz XIV. stoljeća —, u 5). Početkom III. stoljeća u Zakarpaću, u južnoj 
Poljskoj, pojavili su se Anti — možda potisnuti od Gota, koji su oko 230. godine 
zagospodarili Sjevernim Pricrnomorjem. Moguće je da su upravo taj dio Anta oni 
budući Bijeli Hrvati, koji se u Lavrentijevskom ljetopisnom svodu posebno 
navode (Lavrentijevski je svod druga redakcija, iz XIV. stoljeća, Kijevskog 
ljetopisa), kao Xrovate Bčlii. Njihovo ime Konstantin VII. Porfirogenet (912-959) 
piše kao Belokhrobatoi, oni žive na gornjoj Visli, trideset dana daleko od tamnog 
mora (Baltičkog), u današnjoj Poljskoj" ; »podložni su Otonu, velikom kralju 
Franačke i Saske. Nekršteni su i žive u tazbini i prijateljstvu s Turcima« (tako su 
tamo nazvani Mađari). 

Epitet bijeli u vezi je sa simbolikom boja i strana svijeta — odnosi se na zapad!“ 
pa su ti Bijeli Hrvati zapravo zapadni, dakle oni koji su u odnosu na prethodno 
područje otišli na zapad. Njihova se Bijela Hrvatska prostirala vjerojatno od 
izvora Južnog Buga »i rijeka Wieprz i Sana u današnjoj Poljskoj do južnih 
karpatskih obronaka, uključujući tu i sjeverni dio današnje Slovačke, te od rijeka 
Netolica i Dudleba u gornjem toku Vltave preko rijeke Cidline do Krkonoškog 
gorja na sjeveru i sjeverozapadu do današnje poljsko-ukrajinske granice na 
istoku«"". Tamo je najvjerojatnije bio savez hrvatskih plemena, a u X. stoljeću 
središta su im bila Krakćw i Libica. Potkraj IX. stoljeća Bijela je Hrvatska 
pripadala Velikoj Moravskoj, početkom X. Kijevu, oko 940. godine pripada 

eškoj. Pod imenom Bijele Hrvatske bijaše poznata još do konca X. stoljeća, kad 
je, 999. uklopljena u poljsku državu Boleslava Hrabrog. Iz nje je u VII. stoljeću 
bilo otišlo sedam plemena, i ti otišli Bijeli Hrvati porazili su Avare na Balkanskom 
poluotoku i doselili se u buduću svoju hrvatsku domovinu. Od tih sedam plemena, 
koja na poziv bizantskog cara Heraklija 627-640. godine pođoše na jug - 
predvođeni braćom i sestrama imenami Klinkas, Lobel, Kosenc, Muhlo i Hrvat te 
Tuga i Buga — jedno se zvalo Hrvatima ili Bijelim Hrvatima i naselilo se između 
južnog dijela Velebita i Zrmanje do Cetine i Duvanjskog polja. To je područje 
koje se dugo zvalo Hrvati ili Hrvatska. 

U seobi na jug Hrvati prolaze kroz Duklanski prijevoj u Beskidima te preko 
istočnog dijela Alpa: preko Češke, Moravske i Koruške dolaze do Jadranskog 
mora, s time da ponegdje veće ili manje skupine i ostaju. 

Tako je većih ili manjih skupina Hrvata bilo i drugdje, među drugim 
. slavenskim plemenima. Spominju se s obiju strana Orlickih planina među češkim 

plemenima (1086. godine, u vezi s pravima iz 973. g.), na rijeci Saale kod 
Mersenburga (1108. g.), između rijeka Morave i Čachine, u djelu arapskog 
zemljopisca Abu-I-Hasana Alija Al-Mas"idia (1. polovica X. stoljeća)". Seobe 
Hrvata ostavljale su tako tragove u imenima mjesta na slovenskom", slovačkom, 
lužičkom, zetskom, makedonskom, grčkom području“ — no neka su od imena 
mjesta mogla nastati i od osobnog imena. Sigurno pak je da mnogi od tragova 
hrvatskog imena na gornjem Dnjestru, u Bijeloj Hrvatskoj, Maloj Poljskoj, u 
Češkoj, Slovačkoj, istočnoj Njemačkoj, Austriji i Sloveniji ukazuju upravo na 
kretanje onog dijela Slavena koji je nosio ime Xervati"!, ili, ponegdje, možda na 
važnost neke male skupine tog imena. 


Od 600. godine Slaveni dosežu Istru, uskoro provaljuju s Avarima južnije, pa 
614/615. godine razaraju glavni grad ondašnje Dalmacije, Salonu. U sljedećem 
valu slavenske seobe stižu Bijeli Hrvati: oslobađaju Dalmaciju od Avara. Naselivši 
područje izvan gradova, Slaveni ipak osjećaju utjecaj gradskih Romana — njihove 
civilizacije i kulture. Od kraja VIII. stoljeća — od dolaska Franaka na istočnu obalu 
Jadranskog mora — polako se širi kršćanstvo; krstionica kneza Višeslava iz 
vremena je oko 800. godine. . 


Hrvatsko se ime u domaćim pisanim dokumentima prvi put pojavljuje u 
darovnici kneza Trpimira (vladao 0.845—0.864), kojom je 4. ožujka 852. godine, 
zauzvrat za zajam, splitskom biskupu Petru darovao crkvu svetog Jurja na Putalju 
i potvrdio mu posjede. Isprava je sačuvana u prijepisu iz XVI. stoljeća. U njoj se 
Trpimir naziva dux Chroatorum »vojvoda Hrvata«“. 

Kako je bilo rečeno, u to je vrijeme, prije X. stoljeća, etnik Xervate 
obuhvaćao veoma usko područje — uostalom, kao i ondašnja hrvatska država: Liku 
i Krbavu, Bosnu do Plive, zaleđe dalmatinskih gradova Zadra, Trogira i Splita, ali 
bez njih. U drugim se hrvatskim krajevima u to doba rabilo općeslavensko ime u 
obliku odraza imena *Slovčnece: južnije Slovinci, a sjevernije Slovenci. 

Kasnije se iz tog središta rane Hrvatske — tamo je Nin, prva prijestolnica (a 
kraj u zaleđu Zadra u Ravnim kotarima još 1527. godine zove se Hrvati) - hrvatsko 
ime skupa s vlašću kneza širi i na druge krajeve i ljude, i svoje današnje značenje 
i opseg dobiva u vrijeme hrvatskoga narodnog preporoda, u XIX. stoljeću“, 

A što je zapravo značilo iransko ime harvat-? To je pridjev *har-va(n)t-, koji 
znači »ženski, koji obiluje ženami«. Značenje je očito u vezi sa znatnim 
matrijarhatom na azovskom primorju. Takvo se tumačenje potkrepljuje još i 
etimologijom imena Sarmata, u grčkom zapisu Sarmdđtai: ono potječe od indoarij- 
skog oblika *sar-ma(n)t- »ženski«. U- oba je oblika indoiranski pridjevski sufiks 
-ma(n)t-Iwa(n)t-", a u prvom je dijelu indoiranska riječ *sar- »Žena«, što u 
indoarijskom ostaje *sar-, a u iranskom daje *har-. Sve se to potvrđuje još i 
antičkim zapisom Sarmdtai Gynaikokratoimenoi, Sarmati kojima vladaju žene, 
i podacima o istaknutu položaju sarmatske žene. Taj je matrijarhat sigurno ostatak 
iz indoiranske i indoevropske starine, i za promatrače sa strane najdojmljivija je 
osobina tih Iranaca bio upravo taj položaj žene: zato su ih indoarijski susjedi i 
zvali *sar-mat-, što su dalje preuzeli Grci?'. Očito je još da nije slučajno da je priča 
o Amazonkama baš iz tih krajevaž. 

I kako piše Oleg N. Trubačev: »Ime Hrvata odraz je tih činjenica dan kroz 
iranska usta.« I zaključuje da je najvjerojatnije to ime prvotno nosilo neko 
iranojezično pleme koje se kasnije poslavenilo?. 

Bili ti davni Hrvati prvotno u jezičnom smislu Iranci koji su postali Slaveni, 
ili bili oni već odranije Slaveni (pa su kasnije preuzeli iransko ime), svejedno je: 
slavenski narod Hrvati ima ime poteklo iz nekog iranskog jezika, i to se ime — a 
slično je i u drugih naroda, od vremena u koje se riječ narod ne upotrebljava u 
današnjem smislu i kada etnonimi nisu stalni, pa prema današnjici — proširilo s 
prvotno manjeg prostora na veći“. 


Bilješke 


1 Više o tome gdje je sve to (i drugo) objavljeno vidi u uredničkom dodatku članka Hrvat u 
Skokovu rječniku (Skok 1971:691—2) te u Općoj enciklopediji i u enciklopediji Jugoslavije pod Hrvati. 
Ime. V. još npr. Niederle 1910:484-5, Bezlaj 1977:205, Fasmer 1987, IIT:262, Trubačev 1981:151—-2. 

Pristupačan pregled Nikčević 1987 sadrži, osim dosta zanimljivosti, i mnogo lingvistički danas 
teško prihvatljivih zamisli; autor smatra da je ime Hrvat povezano s grčkom riječi kh&ra »zemlja«, a 
ime Srbin s latinskom riječi servus u značenju »podložnik«. 


2 Etnonimom Xervate O. N. Trubačev bavio se više puta (a ranije ga je tumačio i drugačije) — 
v. Trubačev 1967:31, 1974:61, 1977:25 i, naravno 1981:149-52. 


3 Izgovor *xervai(in)e za »klasični praslavenski« iz V-VII. stoljeća, po kronologiji A. Lamprech- 
ta (1987:14). 

Rekonstrukcije u Etimološkom rječniku slavenskih jezika jesu rekonstrukcije »drevnog rječnič- 
kog sastava jezika Slavena približno s kraja takozvane praslavenske epohe, tj. kratko vrijeme prije 
pojave pismenosti u Slavena« (Trubačev 1978:5). Više o raznim pogledima na praslavenski v. Birnbaum 


1987. 

Rekonstrukcija naglaska u skladu s Dybo 1981. Za * Xsrvđtine usp. i prezimena Rvatin, Rvđtin. 
O tom tipu v. Trubačev 1982:9-10. V. i Šimunović 1985:59-61, 306-7, 312. 

R. Katičić smatra (tako i na znanstvenom skupu o hrvatskoj etnogenezi, koji je bio u Zagrebu 
17-18. siječnja 1989) da je stariji oblik ne *XFervate, nego *Xrevate, i to potkrepljuje time što je u 
staroruskoj Nestorovoj kronici zapisano xrovate, a u Konstantina Porfirogeneta Khrobđtoi. — Za 
drugačije primjere (koji ukazuju i na oblik *Xervate) v. gore u tekstu. 


4 Miklosich, 1977:1098. 

4a Zbog grčkih oblika na kkro-, latinskih na cro- itd. pomišlja se na to da bi trebalo polaziti od 
praslavenske rekonstrukcije *Xr&vat-, pa bi onda bilo teško povezivati takav oblik s iranskim *harvat-. 
— No moguće je da je oblik *Xrevat- poznopraslavenski oblik te riječi u kojem slog re završava 
poluglasom %, to jest slog je morao završiti samoglasnikom (u ovom slučaju poluglasom %), po zakonu 
otvorenih slogova (v. Brozović-Ivić 1988:8, Hamm 1970:89, Đorđić 1975:55-58, Bošković 1984:65—75, 
Lamprecht 1987:66-68, 74-76). — Usp. npr. riječ prasl. *gernčarb (<— *gornecb <— *gerno < ie. 
*ghur-no-, od korijena *g"her »gorjeti«), koja je u staroslavenskom zapisana, po zakonu otvorenih 
slogova, kao *grenčafe. 


5 ARj, III, 712-15. 

6 Na više mjesta u Križanić 1984. 

7 V. Hamm, 1974:224; usp. i Moguš, 1974. 

8 Jurišić, 1973:69. 

9 Sufiks -izre potekao je od riječi *j&n& = *ive »jedan; in, drugi« (a to je od ie. *čino- »jedan«. 
usp. *oino- u stgrč. oinos, stlat. oinos, lat. anus, stir. ćen, got. ains, engl. one, nj. ein itd., v. Trubačev, 


1981:133-4 pod *jene(je). Još o toj vezi (i o nijekanju te veze) v. Trubačev, 1982:5 i dalje, s lit. O 
sufiksu i njegovoj upotrebi v. Meillet, 1965:366, 422. 

10 Ime je objavio 1890. godine V. Latyšev, v. Ivanov-Toporov, 1980:33, bilj. 3. 


11 Za etnonim kao osobno ime usp. npr. zapadnoevropska imena potekla od lat. A/anus, što je 
ime drevnog naroda Alana (v. bilj. 13): fr. Alain, engl. Al(ljan, Al(ljen. Usporedi i u nas imena kao 
Latinka. 

»Tradicija nadijevanja imena od etnonima čuva se u iranskim jezicima i danas«, piše V. I. Abaev 
(Abajty), i navodi osetske primjere (muška imena Tatari, Tatarqan pa Tatarima, Mysyrbi po Egiptu, 
žensko ime G“yrsyxan po Gruzinima itd.), kurdske (Arab, Čerkes) i druge — v. Abaev 1967:292-3. 


12 Takvo prenošenje etnonima iz jednog jezika na pleme/etnos drugog jezika nije ništa rijetko, 
primjera ima zaista mnogo: ime Bugara (po postanju je turkijsko bulgarsko), drevnoslavenskih 
Dudljeba na Južnom Bugu (germansko), Francuza (germansko-franačko), Katalonaca (koji imaju ime 
složeno od dvaju: germanskoga gotskoga i iranskog alanskog). 

Za ime Rusa uglavnom se smatralo da je po postanju germansko skandinavsko (v. Fasmer 1987. 
111:522—3), no bit će da je i ono indoarijsko, s prvotnim značenjem imena Rus? »svijetla, bijela (tj. 
zapadna) (zemlja)« (Trubačev, 1977:26-8, Trubačev u Fasmer, 1987. IV. 855). 


Ime Lužičkih Srba (Serbja) i Srba nastalo je od psl. *Serbi, a potječe od indoarijskog imena 
plemena Sćrboi, Serbi sa sjevernoga Kavkaza (spominju ih Ptolemej i Plinije), koje je značilo Glavobije 
(Trubačev, 1977:25—6, 1979:42—3). 

Slično, ime Čeha prevedenica je imena keltskih Boja, koji su živjeli u središnjem dijelu današnje 
Češke prije dolaska slavenskih budućih Čeha (v. npr. Trubačev, 1974:65). 

Starorusko pleme Radimiči, koje je sjedjelo između Dnjepra i Soža, ima ime po osobnom imenu 
Bai, a ono je izskit. *radam- < iran. *fratama- (< indoiran. *pratama- »prvi«), v. Ivanov-Toporov, 

980:32. 


13 Trubačev, 1967. s lit. Iranske su posuđenice npr. ove praslavenske riječi: *xorna »hrana«, 
*topore »sjekira« (usp. kajk. topor te toporišče, toporišće), možda *boge i dr. V. i Meillet, 1965:507-9. 
Iranskih posuđenica ima također i u germanskim i u baltijskim jezicima. — Još u X. stoljeću, među 
ruskim potpisnicima dogovora između Rusije i Bizanta podosta je osoba s imenima iranskog porijekla 
(Sedov, 1979:99, s lit.; v. i o imenu Radimiča na kraju bilješke 12). — Za tragove i nejezičnih 
slavensko-iranskih veza u Hrvata (u mitologiji, etnologiji, arheologiji) v. Horvat, 1980:27--40 te iscrpan 
komentar V. Košćaka tamo na str. 399-491. No valja naglasiti da neke od tamo i drugdje navedenih 
veza uopće nisu isključivo slavensko-ira:.ske (ni isključivo hrvatsko-iranske). 

U I. tisućljeću pr.n.e. dio iranskih jezika i dijalekata rasprostirao se od obala Crnog mora na 
zapadu do granica Kine na istoku. Poznati su po zapisima raznih imena i pojedinih riječi od VIIL/VII. 
st. pr.n.e. do IV/V. st. n.e. U raznim izvorima Skiti — ti Iranci — imaju razna imena: u staroperzijskim 
sakć, u grčkima Skythai, Sauromatai, Sarmatai (kasnije i Alanoi), u kineskima sok, mlađe so, sai. Jedini 
stariji skitski (skitosakanski) jezici/dijalekti od kojih ostaše i tekstovi jesu hotanski (hotanosakanski) 
iz Istočnog Turkestana, iz IV/V—X. st. Današnji ostatak nekog od skitskih jezika/dijalekata jest osetski 
koa, si govore Oseti u Sjevernoosetskoj ASSR (dio Ruske Federacije) i u Južnoosetskoj AO (dio 

ruzije). 

Iranski se jezici dijele na zapadne i istočne. Zapadni na sjeverozapadne (npr. kurdski jezik itd.) 
i jugozapadne (staroperzijski; perzijski, tadžički itd.). — U sjeveroistočnoj podgrupi istočnoiranskih 
jezika jesu: STARI skitski, SREDNJI alanski, sogdijski, hoerzmijski; NOVI osetski (potomak skitskih 
i alanskih dijalekata) i jagnopski (potomak nekog sogdijskog dijalekta); u jugoistočnoj podgrupi jesu: 
SREDNJI hotanosakanski i baktrijski; NOVI afganski ili pašto, pamirski jezici (OIDJa.DJa 13-14 i 
drugdje). 

, UI. tisućljeću pr.n.e. u Sjevernom Pricrnomorju — južno i sjeverno od rijeke Kubari, na obalama 
Azovskog mora, na jugu Krimskog poluotoka i južno od donjeg toka Dnjepra — živjela su i plemena 
indoarijskih jezika/dijalekata, koji se nazivaju sindskim ili sindomeotskim, po tamošnjim Sindima i 
Meotima. Od njih nije ostao nijedan tekst, no zapisana su mnogobrojna imena. (Tog je indoarijskog 
porijekla etnonim Serbi, v. u bilj. 12.) 

Izgleda da je u III. tisućljeću pr.n.e. ili nešto ranije upravo sjeverno od Crnog mora bila 
indoiranska (arijska) pradomovina, zapravo »međudomovina« (Gy. Dćcsy u GLC 91, Gamkrelidze- 
Ivanov, 1984: 916-17), dio Indoarijaca nije se odselio (to su Sindomeoti). Drugi je dio otišao na 
jugoistok (Trubačev, 1976:41): sredinom II. tisućljeća pr.n.e. ima ih na Bliskom Istoku (ostaci 
mitanijskog Jed oniKAs jezika), a poslije 1500.g.pr.n.e. dolaze Indoarijci do Indije (Gamkrelidze-Iva- 
nov, 91415). 

Indoarijski jezici jesu: STARI vedski i sanskrt; SREDNJI prakrtski i palijski; NOVI hind(sk)i, 
urdu, bengalski, pandžapski, nepalski, sinhalski, romski itd. 

Indoiranska (arijska) skupina indoevropskih jezika osim indoarijskih i iranskih sadrži još i 

dardsku grupu (uz kašmirski, još mnogo malih jezika). 

Po drugom shvaćanju, u Sjeverno Pricrnomorje i Iranci i Indoarijci došli su s Bliskog Istoka 
(Gamkrelidze-Ivanov, 1984:918—-19), što bi bilo u vezi s pretpostavkom da je indoevropska pradomo- 
vina bila u V-IV. tisućljeću pr.n.e. na području Istočne Anatolije, južnoga Kavkaza i sjeverne 
Mezopotamije (isto, 895), odakle su se s vremenom grupe govornika pojedinih indoevropskih 
dijalekata raselili u druge krajeve. 

Za indoevropsku Evropu i kontinuitet indoevropskih jezika u njoj v. Trubačev 1982b:4, 
1984:23-5, 1984a:22—-3 — u tome je veoma važno mjesto Slavena. (Za starije poglede na pradomčvinu 
Indoevropljana v. npr. Ivšić, 1970:7—10). 

A uopće više o podjeli jezika što ih spominjem u članku v. u Krupa-Genzor-Drozdik, 1983, 
Gamkrelidze-Ivanov, 1984:xIvi-lii, ukratko pak u Ivšić, 1970:1-5. 


14 Taj istočni dio slavenstva (zapravo jugoistočni), istočno od Dnjestra, indoarijsko je stanovni- 
štvo današnje južne Ukrajine nazvalo Antima (Antai, Antes), od indoarijsko *ant- »kraj« (Trubačev, 
1977: 24-5, 1979:41, 1985:3), usp. stind. dntah »kraj, konac, granica, rub« (za indoiran. *ant- »kraj« 
v. Gercenberg, 1972:181). — Slično, no domaće ime imali su baltijski Galindi (spominju se u II. st.n.e. 
u Ptolemeja): *Gal-ind- <— balt. *gal-as »kraj, rub« (Toporov, 1983:129). — Tako se i Ukrajina (ukr. 
Ukraina) zove po strus. ukraina »pogranično područje«, po imenici kraj (više v. u Fasmer 1987, 
IV:256-7). 

Slično, također s nesvojim imenom, bilo je i na slavenskom zapadu (sjeverozapadu); ime Veneti, 
zabilježeno u III. stoljeću, označavalo je istočne susjede Germana, a u to su vrijeme tamo već bili 
Slaveni (odatle ime Wenden za polapske, Winedes za zapadne i alpske Slavene te Velikomoravce i 
Winden za Slovence; usp. fin., eston. vene, venčje, venčite »Rusi«) — ranije, do preseljenja na jug 
(krajem II. tisućljeća pr.n.e.), tamo življabu Veneti čiji je jezik (sačuvani su.zapisi iz V-I.st.pr.n.e. iz 
sjeveroistočne Italije) blizak italskima (latinski, oskijski, umbrijski itd.). 

U VI. stoljeću gotski autor Jordanes Slavene dijeli na Antes, Sclaveni, Veneti, tj. grubo na istočne, 
južne i zapadne, a od tih je imena, eto, samo ime *Slovčne slavensko. Podjela pak na istočne, južne i 
zapadne Slavene zapravo ima manje značenje nego što se na prvi pogled čini — v. Trubačev, 1974:66, 
1982b:6-7, 1984a:3, Hamm, 1970:1-4, Haburgaev, 1974:16, 1980:70—75, Sedov, 1979:29-33. 


15 V. Ivanov-Toporov, 1980:44. — Kao plemensko ime poznato i dulje vrijeme: 1836. godine 
K.W. Wojcicki objavio je »Piasni ludu Bialo-Chrobatow« (Opća enc., pod Hrvati. Ime). S. Krasić piše 
(u pogovoru u Dvornik, 1982:93) da je još krajem prošlog stoljeća »bilo slučajeva da su se ljudi iz 
okolice Krakova izjašnjavali po narodnosti Bijelim Hrvatima« i da i danas tamo ima takvih »koji se 
pozivaju na svoje bjelohrvatsko porijeklo«. 


16 Još jedan primjer veze značenja »bijel, svijetao« sa zapadom jest i ime Bjelorusije. Na zapadu 
slavenstva (zapravo na jugozapadu) nekad bijahu današnji i Beograd i Biograd (na Moru) — v. Trubačev 
1974:51, s lit. Simbolika strana svijeta u kojoj je »bijel« = »zapadni« jest općeevroazijska — v. Ivanov, 
1981:165, gdje je i nešto drugačije tumačenje imena »bijelih građova«, i Ivanov-Toporov, 1980:44. (Za 
ime Rus' v. bilj. 7.) Dakle, tumačenje da je Velika ili Bijela Hrvatska »slobodna, od Avara 
oslobođena« Hrvatska (Klaić 1985:47) nije uvjerljivo. 


17 Dvornik, 1982:20, Krasić, tamo, s. 93. 
18 Sedov, 1979:131, Hamm, 1970:2 


19 1065-73. godine pagus Crouuat u Koruškoj, danas Krobathen, sin. Krobace. U Sloveniji 
Hrovate kod Konjica, Hrovača kod Ribnice, Hrovatiči itd. — v. Bezlaj 1977:205, Enc. Jug.: Hrvati. 
Ime, i drugdje. 


20 Opća enc. i Enc. Jug. pod Hrvati. Ime — u Makedoniji Hrvati kod Bitole: Kharbđti /Harvati/ 
i dona /Harvation! u Atici, Kharbati kod Mikene, Kharbaia kod Hčrakliona na Kreti - HNJ 
1953:100. 


21 V. kartu u Sedov, 1979:132. Rasprostranjenost Balta, Slavena, Germana, Kelta, Ilira, 
Tračana, Iranaca i drugih u srednjoj i istočnoj Evropi u prvoj polovici I. tisućljeća n.e. (po V.V. 
Sedovu) v. u Nepokupnyj, 1979:13. Položaj Slavena u VIII-IX. stoljeću v. na karti u Haburgaev, 1974, 
prilog, V. i karte u Haburgaev, 1980, Niederie, 1910:296/7 (Balkanski poluotok u VII—VIJI. st.), 352/3 
(zapadne granice Slovenaca u VII-VIII. st.), HNJ, 1953:88/9 (Naseljavanje južnih Slavena na 
Balkanski poluotok i položaj poslije doseljenja do VIII. stolj.). 

Takvo »ostavljanje tragova« za seobe nije rijetka pojava. Zgodan je primjer Galinda, jedinog 

baltijskog plemena koje se selilo u vrijeme velikih seoba naroda. Osim u povijesnoj Galindiji (otprilike 
prijeratna Istočna Pruska) - spominju se već u II. st., tragova ima još u XIII-XV. st. - Galinda je bilo 
na današnjem češko-poljskom pograničju (tragovi od IX. st. nadalje), na desnoj obali rijeke Pripjat', 
u Poočju, oko Moskve (X—XTI. st. i kasnije), u jugozapadnoj Francuskoj (IX—-XII. st.), u sjeverozapad- 
noj Španjolskoj i Portugalu (VII-XII.st.) — v. Toporov 1983, te još npr. karte u Haburgaev, 1980. (za 
podmoskovske Goljad'). 


22 Za povijesne podatke v. npr. Opća enc. i Enc. Jug. pod Hrvati. Povijest te npr. u HNJ, Klaić 
1985. Za dolazak Hrvata v. Košćak, 1987. 


23 Skok, 1971:691—2, Šimunović, 1985:305. — Sjeverni su krajevi Slovinje: to je ime polazno za 
današnje ime Slavonija (tako preko latinskog). Hrvati kajkavci svoj jezik do XVII. stoljeća nazivaju 
slovenskim. 


24 Za slično širenje imena od užeg područja na šire usporedi ime Engleske: sredinom V. stoljeća 
u Britaniju dolaze Juti (koji osnivaju i prvu germansku kraljevinu u Britaniji), uskoro i Sasi te kasnije 
i Angli — naseljavanje je trajalo od V. do VII. stoljeća. Tek od X. stoljeća ime Britannia biva potisnuto 
imenom Englaland »zemlja Angla«. 

O tome koja su sve imena slavenskih plemena potisnuta u Hrvata, Srba, Poljaka, Čeha i Rusa — 
v. Hamm, 1970:2. 

Hrvatsko se ime širi na sjever do Drave tek od X. stoljeća, nakon sjedinjenja Slavonije s južnom 
Hrvatskom. Ukratko: »Širenje hrv[atskog] imena na sjever do Drave počelo je sjedinjenjem Slavonije 
s Južnom Hrvatskom u 10. st., a dovršeno masovnim doseljavanjem stanovništvom s juga, koje je 
bježalo pred Turcima u 15. i 16. st. Za hrvatskog nar[odnog] preporoda u 19. st. — koji je zahvatio 
kako Hrvatsku i Slavoniju, tako i Dalmaciju, Istru i dr[uge] krajeve naseljene Hrvatima, dobilo je 
hrvfatsko] ime svoj konačni opseg i definitivno se učvrstila svijest o zajedničkom pripadništvu 
hrvjatskom] narodu« (Leksikon JLZ, 378). — V. ukratko (o širenju Hrvatske) u Keršovani 1971:13-14 
te u HNJ, 1953:178, Enc. Jug. Hrvati, N. Klaić, 1971:59-67, 126-140. 


25 V. npr. Gercenberg, 1972:251. 


26 Ti su se Iranci također zvali *arya-, pa zato postoje i zapisi i Sauromatai, Sarmatae, i Arraei 
Sarmatae, Arii. — V. još Trubačev, 1972:40-1. 


27 V. još i Trubačev, 1972:40-1. 
28 Trubačev, 1981:151. 
29 Isto. Za slavensko-iranske jezične veze v. još i Trubačev, 1967. i 1982:12-14. 


30 U vrijeme plemenskog uređenja etnonimi nisu stalni — mogu se promijeniti (v. Trubačev, 
1974), za upotrebu *Slovćne v. Trubačev 1979:41—2. 1984a:27. Opća enc. pod Slaveni (te Slovenci. Ime 
i Slavonija). Za ime *Serbi v. Opća enc. pod Srbi. Ime, Trubačev, 1974:61, Fasmer, 1987, 111:603-4 i 
drugdje (v. i bilj. 12). . 

Etnonimi nisu stabilni ni kasnije — v. bilj. 23. 

Za poslavenjenje nekad iranojezičnog plemena usporednica može biti francuski narod: potomci 
keltojezičnih plemena danas govore romanskim jezikom, dakle Romani su (a ime im je po postanju 
germansko). 

* Očito je da je za ovaj članak iskorišten tek malen dio veoma opsežne literature o etnonimu Zfrvat, 
no namjera mi ni nije bila da dam pregled svega što se o tom imenu pisalo jer to nisam ni mogao 
učiniti: takav bi posao bio zaista dugotrajan i teško dovršiv. 

The origin of the ethnonym Hrvat 


The article discusses some details from the history of the ethnonym Hrvat with special emphasis 
on the etymology given by Oleg N. Trubačev some years ago. 


